Η Διάσωση (ταινία)

Η Διάσωση (αγγλικά: The Martian) είναι αμερικανική ταινία επιστημονικής φαντασίας σε σκηνοθεσία του Ρίντλεϊ Σκοτ και σε σενάριο του Ντρου Γκόνταρντ. Βασίζεται στο μυθιστόρημα Η Διάσωση του Άντι Γουίρ. Κεντρικός ήρωας είναι ο Μαρκ Γουάτνι (Ματ Ντέιμον), ένας αστροναύτης ο οποίος θεωρείται λανθασμένα νεκρός κατά την διάρκεια μιας καταιγίδας στον Άρη, όπου και βρίσκεται μόνος του στον αφιλόξενο πλανήτη. Η ταινία απεικονίζει τον αγώνα του για να επιβιώσει και τις προσπάθειες του υπόλοιπου πληρώματος για να τον σώσουν. Επίσης στην ταινία συμμετέχουν Τζέσικα Τσάστεϊν, Κρίστεν Γουίγκ, Τζεφ Ντάνιελς, Σον Μπιν, Τσιούετελ Έτζιοφορ, Κέιτ Μάρα, Σεμπάστιαν Σταν, Μάικλ Πένια και Άξελ Χένι. Η ταινία έκανε πρεμιέρα στο Διεθνές Φεστιβάλ Κινηματογράφου του Τορόντο στις 11 Σεπτεμβρίου 2015, ενώ η πρεμιέρα στο Λονδίνο πραγματοποιήθηκε στις 24 Σεπτεμβρίου 2015. Η ταινία έκανε πρεμιέρα στους κινηματογράφους στο Ηνωμένο Βασίλειο στις 30 Σεπτεμβρίου 2015 και στις Ηνωμένες Πολιτείες στις 2 Οκτωβρίου 2015 σε 2D, 3D, IMAX 3D και 4DX. Έλαβε θετικές κριτικές και κέρδισε πάνω από 630 εκατομμύρια δολάρια σε όλο τον κόσμο, καθιστώντας την ταινία με τις υψηλότερες αποδοχές του Σκοτ μέχρι σήμερα, καθώς και τη 10η καλύτερη εισπρακτική ταινία του 2015. Η ταινία συμπεριλήφθηκε στην λίστα των Top Ten Films του 2015.

 Κατά τη διάρκεια μιας αποστολής στον Άρη του επανδρωμένου διαστημικού σκάφους Ares III, μια ισχυρή καταιγίδα εξαπολύεται, ο αστροναύτης Μαρκ Γουάτνι (Ματ Ντέιμον) δέχεται χτύπημα από έναν δορυφόρο και το υπόλοιπο πλήρωμα τον θεωρεί νεκρό του αποφασίζουν να φύγουν. Ωστόσο, έχει επιβιώσει, αλλά είναι μόνος και με λίγους πόρους στον πλανήτη. Με πολύ λίγα μέσα, πρέπει να καταφύγει στις γνώσεις του, στην αίσθηση του χιούμορ και στο ένστικτο της επιβίωσης για να επιβιώσει και να επικοινωνήσει με τη Γη, περιμένοντας τους να διασώσουν. Ματ Ντέιμον ως Μαρκ Γουάτνι Τζέσικα Τσάστεϊν ως Κυβερνήτης Μελίσα Λιούις Κρίστεν Γουίγκ ως Άνι Μοντρόουζ Τζεφ Ντάνιελς ως Θίοντορ "Τέντι" Σάντερς Σον Μπιν ως Μιτς Χέντερσον Τσιούετελ Έτζιοφορ ως Βίνσεντ Καπούρ Κέιτ Μάρα ως Μπεθ Γιόχανσεν Σεμπάστιαν Σταν ως Κρις Μπεκ Μάικλ Πένια ως Ρικ Μαρτίνεζ Άξελ Χένι ως Άλεξ Φόγκελ Μακένζι Ντέιβις ως Μίντι Παρκ Ντόναλντ Γκλόβερ ως Ριτς Παρνέλ Μπενεντίκτ Γουόνγκ ως Μπρους Νγκ Έντι Κο ως Γκου Μίνγκ Τσεν Σου ως Σου Τάο Νικ Μοχάμεντ ως Τιμ Γκριμς Ναόμι Σκοτ ως Ριόκο Προτάθηκε για 7 βραβεία Όσκαρ, μεταξύ των οποίων Καλύτερης Ταινίας, Καλύτερου Ηθοποιού και Καλύτερου Προσαρμοσμένου Σεναρίου, 3 Χρυσές Σφαίρες κερδίζοντας 2, Καλύτερης Μουσικής Κινηματογραφικής Ταινίας ή Κωμωδίας και Καλύτερου Ηθοποιού σε Μουσική Κινηματογραφική Ταινία ή Κωμωδία και 6 Βραβεία BAFTA. Συνολικά η ταινία έλαβε βραβεία και υποψηφιότητες, 26 Καλύτερης Ταινίας, 20 Καλύτερου Σκηνοθέτη και 19 Καλύτερου Ηθοποιού σε διάφορες οργανώσεις και ενώσεις.Η ταινία ονομάστηκε μία από τις καλύτερες ταινίες του 2015 από πάνω από 50 κριτικούς και δημοσιεύσεις και κατέλαβε την έβδομη θέση στο Rotten Tomatoes και δέκατη τρίτη στις καλύτερες ταινίες του Metacritic το 2015.Το Solanum watneyi, ένα είδος ντομάτας από την Αυστραλία, έχει πάρει το όνομά του από τον χαρακτήρα του Μαρκ Γουάτνι, για να τιμήσει τη φανταστική ηρωική βοτανική απεικόνιση. Είναι μέλος του ίδιου γένους με την πατάτα Solanum. Ο Πρόεδρος των ΗΠΑ, Μπαράκ Ομπάμα, χαρακτήρισε την ταινία ως μία από τις καλύτερες ταινίες επιστημονικής φαντασίας που είχε δει ποτέ. Η Διάσωση στην IMDb Επίσημος ιστότοπος The Martian στο Box Office Mojo The Martian στο Metacritic The Martian στο Rotten Tomatoes The Martian – Mark Watney's trek across Mars στη NASA The Martian – Nine real NASA technologies Αρχειοθετήθηκε 2018-06-20 στο Wayback Machine. στη NASA The Martian στο Museum of the Moving Image